**RAPORTUL PRESEDINTELUI**

**FEDERATIEI ROMANE DE KAIAC-CANOE PE ANUL 2016**

**Stimaţi conducători de structuri sportive,**

**Stimaţi antrenori, arbitrii, tehnicieni,**

**Stimaţi invitaţi**

Suntem în anul 2017, la mai puțin de sase luni de la momentul când se va da startul Campionatelor Mondiale de Juniori și Tineret care se vor desfășura la noi în tara.

Este un an extrem de important, în care trebuie sa ne unim cu toții, îndeosebi cei din mișcarea kaiac-canoe, pentru a demonstra ca România poate face și lucruri frumoase.

Spun acest lucru, în contextul în care anul 2016 a fost unul dificil pentru FRKC, iar pentru mine, ca Președinte și ca persoana, pot preciza doar ca a fost și este încă, o lovitura foarte grea.

Ținând cont ca aveam sportivi calificați pentru Jocurile Olimpice, încă din anul 2015, prioritatea nu a fost decât sa oferim tot ce am putut, în limita resurselor bugetare, pentru a califica și restul de probe, după cum era prognozat.

Îmi asum, în fata dumneavoastră, faptul ca am acordat încredere nelimitata tuturor, fără sa anticipez vreo secunda ca se vor întâmpla astfel de lucruri și la o asa amploare.

Analizând șirul cronologic al întâmplărilor, îmi asum, de asemenea faptul ca, doar atât, m-am priceput eu in a gestiona acest scandal. Sunt convins ca nu e ceva familiar, niciunuia dintre noi, nici sa avem discuții private pe care, ulterior, sa le ascultăm în mediul online, sa citim în mass-media lucruri, care au sau nu legătură cu realitatea, însă cel mai dureros lucru este sa vezi ca, în contextul unui asemenea incident si de o asemena gravitate, s-a găsit un prilej, din păcate, „fructificat” de anumite persoane pentru a pune o pata neagra peste tot ce înseamnă fenomenul kaiac-canoe, tradiția acestui sport și toți ceilalți de bună-credință, fie ca sunt sportivi, tehnicieni, etc.

Am făcut aceasta introducere, chiar dacă acest subiect nu este unul care sa facă placere cuiva, nu as fi putut sa îl trec neevidentiat. Dacă as fi făcut asta, as fi fost acuzat ca doresc sa „pun batista pe tambal”.

Vreau sa subliniez faptul ca atunci când am fost acuzat ca nu am facut anumite afirmații, am acționat astfel, deoarece am apreciat ca nu e normal sa îmi dau părerea, mai ales în presa, despre fapte pe care nu le cunoșteam. Cred ca dreptatea nu se face la televizor! Consider ca nu ar fi fost corect, nici fata de persoanele în cauza, „sa dau cu pietre” pana în momentul în care nu erau declarate vinovate de către cei abilitați sa o facă.

În alta ordine de idei, confidențialitatea trebuia respectata, cu precădere. Am considerat ca trebuie sa țin cont, prioritar, de interesul acestei tari și a mișcării noastre, mai presus de cel personal, chiar dacă am fost provocat în cele mai josnice moduri.

Revenind, însă, la scopul pentru care suntem aici cu toții, voi face o scurta trecere in revista a rezultatelor noastre, chiar si in conjunctura expusa anterior.

Desi nu a fost și nu este usor sa facem fata tuturor acuzațiilor, sa raspundem autorităților îndrituite sa constate culpa, implicarea sau, dimpotriva, neimplicarea federatiei, vreau să trec in revista rezultatele sportivilor loturilor nationale incepand cu cele de la juniori.

Campionatele Europene de Juniori, desfasurate la Plovdiv - Bulgaria, ne-au adus satisfacții prin medaliile obtinute. Ne-au propus 7 medalii s-au obtinut 10. La CMJT Minsk s-au preconizat 5 medalii s-au obtinut 4. De mentionat este și faptul ca avem mult mai multe clasari in zona locurilor IV-VI decat obiectivele.

CES Moscova, obiective propuse 2 medalii s-au obtinut 5. Si aici as vrea sa menționez ca pregatirea sportivilor s-a desfasurat cu dificultate, fata de etapa de testari anti-doping si procesul de investigare a cazurilor de dopaj.

Revin si subliniez, ca dupa cum este cunoscut, a fost o perioada de 18 ani fara nici un caz de dopaj, ca în 2016 sa apara aceasta serie de sportivi depistati pozitivi la controalele efectuate de catre ANAD.

Unul dintre sportivi a fost gasit pozitiv cu hormon de crestere si altii 8 sportivi depistati pozitiv cu Meldonium, substanță declarata interzisa incepand cu data de 01 ian 2016.

Dupa zeci de ore petrecute la Comisia de Audieri de la ANAD, a fost si descoperit modul de procurare si administrare a acestei sbstante interzise. A urmat o serie de investigatii si la un alt caz de manipulare sanguina, in urma unor declaratii ale unor fosti sportivi, lucru care a dus la descoperirea si de alte metode interzise, folosite de unii componenti ai loturilor de sportivi. Acest caz este inca in desfășurare.

Concluziile pe care le-am tras, sunt ca s-au facut greseli mai mari sau mai mici atat, din partea unor sportivi dar si de catre tehnicienii loturilor nationale. Dupa aprecierea mea, unele greșeli au fost facute cu buna-stiinta iar altele din totala necunoasere a ultimelor hotarari luate de WADA.

Vreau sa mentionez ca toate cazurile au fost descoprite de ANAD si vreau sa multumesc, pe aceasta cale, de modul exemplar in care si-au facut datoria, fapt de care sunt sigur ca a condus la a impedica sa mai avem si alte cazuri de dopaj.

Toate recoltarile efectuate de ANAD s-au dovedit foarte utile. Acest lucru a determinat sa nu avem nici un caz de sportiv pozitiv la competiile internationale la care am participat ulterior dar si controalele in perioada de pregatire facute de WADA.

Speram ca dupa aceste evenimente grave si neplacute sa invatam pentru viitor ce avem de facut si va asigur ca FRKC va lua masuri suplimentare pentru prevenire si impiedicare a repetarii acestor greseli.

In alta ordine de idei, trebuie sa mentionez faptul ca la Jocurile Paralimpice, am fost reprezentați de către doi sportivi: Mihaela Lulea și Șerban Iulian. Conducătorul delegației a fost Dl Gheorghe Toth. Rezultatele sunt deja cunoscute: doua locuri IV. Este foarte adevarat, dar in acelasi timp trist, faptul ca sportiva Mihaela Lulea s-a clasat pe locul IV, la o diferenta nesesizabila cu ochiul liber.

De asemenea, FRKC este preocupata permanent pentru dezvoltarea si a altor discipline ICF, neolimpice, dar care au multi doritori de a le practica..

Una dintre acestea, Barci Dragon, a luat amploare atat pe plan international cat si national.

La Campionatele Nationale sunt din ce in ce mai multi concurenti aliniati la start. In continuare, prin faptul ca s-au achizitionat mai multe ambarcatiuni, in teritoriu, inclusiv federatia a achizitionat o ambarcatiune, speram ca, o data cu cresterea concurentei, sa creasca si valoarea echipajelor.

FRKC, prin reprezentatul sau Dl. Gh. Musca, sprijina activitatea la aceasta disciplina si speram ca la competiile internationale, la care vom fi prezenti in acest an, sa obtinem rezultate notabile.

Anul 2016, a mai adus in premiera o competitie nationala la disciplina kaiac maraton. O competitie reusita, care va deveni Campionat National. Sunt sigur ca dacă se acordă o atenție sporita și cu o pregatire specifica adecvata, rezultatele nu vor intarzia sa apara, avand in vedere ca se poate participa cu sportivi pregatiti la disciplina kaiac sprint.

Kaiac polo, acest sport/joc de echipa, a inceput mai greu, dar in acest moment consider ca prin implicarea d-lui Marian Baban, sa fie atrasi cat mai multi tineri pentru a forma echipe cu care sa putem desfasura concursuri, pentru inceput, dupa care sa avem si competitie la nivel national.

Mentionez ca România participa, in premiera, la o competitie internationala in Italia în luna februarie, anul curent.

Revenind la disciplina care ne-a consacrat, daca ne uitam la rezultatele de la ultimele editii ale Jocurilor Olimpice, Romania a obtinut din ce in ce mai putine medalii. Din pacate, acest lucru este valabil pentru toate sporturile. Cred ca sunt in asentimentul tuturor cand spun ca trebuie intervenit urgent, prin găsirea metodelor de redresare. Categoric trebuie imbunatatite atat legislatia, care trebuie sa vina in sprijinul sportului, în sensul de a incuraja copiii sa se indrepte catre sport si totodata incadrarile tehnicienilor care sa fie corespunzatoare si atractive si sa ii motiveze, din acest punct de vedere.

In acest moment, FRKC, la capitolul antrenori, la structurile din tara, consider ca stam multumitor. La nivelul loturilor trebuie sa facem eforturi in implementarea unor programe noi, moderne de pregatire si refacere. In schimb, la ceilalti tehnicieni/ specialisti, suntem sub nivelul cerut de marea performanta.

Aici ma refer, in mod deosebit, la medici, asistenti, biochimisti, kineto/maseuri. Fara acestia nu vom putea obtine rezultate bune, in mod constant.

Sportivii componenti ai loturilor nationale, sunt convins ca, mare parte din ei, corespund cerintelor de mare performanta. Nu sunt mari diferente fata de ceilalti sportivi din alte tari. Diferenta se face, in mare parte, din programul de antrenament, vitaminizare(sustinerea efortului), recuperarea dupa efort, pregatirea psihologica.

FRKC este preocupata permanent pentru dezvoltarea bazelor sportive unde se pregatesc loturile nationale si, in mod deosebit, CSN Bascov-Budeasa, unde exista si pista de competitii care corespunde cerintelor internationale.

Este cunoscut faptul ca in 2019, avem alocata organizarea Campionatelor Mondiale de Juniori si Tineret sub 23 ani. Avem depuse candidaturile pentru a obtine derularea de competitii pentru 2020 - Campionatele Europene de Seniori, 2021- Campionatele Mondiale de Seniori atît la Kaiac Sprint cat si la Kaiac Maraton.

FRKC a avut onoarea de primi, in luna decembrie, vizita Dlui PRESEDINTE al ASOCIATIEI EUROPENE DE CANOE-ALBERT WOODS si a SECRETARULUI GENERAL-BRANKO LOVRIC, in vederea organizarii celui de-al XIII CONGRES ORDINAR E.C.A. Acesta se va desfasura la Bucuresti in perioada 31 martie - 02 aprilie. De asemenea, am primit vizita D-lui. CRONBERG JORN - delegatul tehnic pentru disciplina Kaiac Maraton, pentru o inspectie la CSN Bascov, in vederea organizarii Campionatelor Mondiale.

Așadar, după aceasta succinta prezentare a bilanțului activității anului 2016, va mulțumesc tuturor celor prezenți, precum și tuturor instituţiilor care ne-au sprijinit şi ne sunt alaturi, in continuare, în măsura în care este posibil, din toate punctele de vedere.

Aici ma refer la sprijinul forului la nivel național, respectiv, MINISTERULUI TINERETULUI ŞI SPORTULUI, a COMITETULUI OLIMPIC ŞI SPORTIV ROMAN, a AGENŢIEI NAŢIONALE ANTI-DOPING, INSTITUTULUI NAŢIONAL DE MEDICINĂ SPORTIVĂ, CENTRULUI NAŢIONAL DE FORMARE ŞI PERFECŢIONARE A ANTRENORILOR, INSTITUTULUi NAŢIONAL DE CERCETARE PENTRU SPORT, si nu in ultimul rand, COMPLEXURILOR SPORTIVE NAŢIONALE fara a caror sprijin ne-em putea desfasura activitatea precum și sponsorilor.

Va transmit tuturor, în incheiere, mult succes in tot ceea ce intreprindeti, in timp ce eu va asigur, ca și pana acum, de întreaga mea considerație și respect.

IOAN BÎRLADEANU

Presedinte